**Propozície**

 **STEEL CHALLENGE II**

**Všeobecné ustanovenia**

**Vyhlasovateľ:** Okresné združenie technických a športových činností regiónov v

 Leviciach

**Organizátor:** Strelecká Spoločnosť **MAGNUM** Levice

**Riaditeľ súťaže:** Rastislav Belák

**Hlavný rozhodca:** Richard Medzihradský, rozhodca športovej streľby

**Dátum konania:** 17. 06. 2017 (sobota)

**Miesto konania:** Strelecký areál Fénix Levice

**Prezentácia:** 08,30 do 09,00 h

**Štartovné:** Prihlásený na [www.strelnicafenix.sk/kalendar](http://www.strelnicafenix.sk/kalendar%20) do 15. 06. má

 zľavnené štartovné 10 €, v deň konania súťaže zaplatí 15 €.

**Technické ustanovenia**

**Účasť na súťaži:** Súťaže sa môže zúčastniť držiteľ štandardnej

 automatickej pištole, revolveru alebo samonabíjacej pušky.

**Zbrane a strelivo: Nie je povolené strelivo s monolitnou strelou**.

**Divízia:** Štandard

 Pištoľ, revolver, puška.

**Strelecké situácie:** V súťaži sa strieľa päť streleckých situácii, každá v troch

 opakovaniach. Každá situácia má päť kovových terčov (ďalej len

 plate) pozostávajúcich z kruhov a platní. Štyri sú štandardné – biele,

 piaty je určený a označený ako **STOP** – červený. Každý štandardný

 plate musí byť aspoň raz zasiahnutý a skôr ako Stop plate. Meranie

 času začína po zaznení štartového signálu a končí zásahom Stop plate

 na koniec. Pretekár môže vystreliť ľubovoľný počet rán.

**Časový limit:** 30 sekúnd na streleckú situáciu, strieľa sa v troch opakovaniach.

**Štartová pozícia** **:**  Stoj na určenom mieste, ruky v polohe „Ruky hore!“, zápästie a

 ruky sú nad ramenami, dobre viditeľné. Zbraň je v stave

 pripravenosti podľa rozhodnutia pretekára. Ak je nabitá a vybavená

 manuálnou poistkou, poistka musí byť zaistená. Medzi jednotlivými

 opakovaniami streleckej situácie sa pretekár pripraví na ďalšie

 opakovanie, ak je potreba, prebije a na znamenie svojej pripravenosti zaujme predpísanú štartovú pozíciu.

**Hodnotenie: Váš čas je vaše skóre!** Výsledok streleckej situácie je daný súčtom

 všetkých opakovaní, bez najhoršieho času. Celkový výsledok súťaže

 je určený súčtom sumy časov všetkých streleckých situácií.

 Maximálny čas opakovania je 30 sekúnd, bez ohľadu na počet miss.

 **Miss**  – nezasiahnutie štandardného plate, znamená

 predĺženie času opakovania o 3 sekundy. Pokiaľ pretekár nezasiahne

 **Stop** plate, dostane penalizáciu 30 sekúnd.

**Terče:** Kovová kruhová platňa s priemerom 255 mm, 305 mm, kovová platňa s rozmerom 457 x 600 mm.

**Min. počet nábojov:**  75 ks

**Upozornenie:** Všetci účastníci súťaže sú **povinní používať okuliare** a chrániče sluchu.

**Ceny:** Prví traja pretekári v každej divízii získajú diplom a pohár.

 Podmienkou je, aby bolo hodnotených minimálne 5 strelcov v divízii.

**Tešíme sa na Vašu účasť!**

Za organizačný výbor:

 Ivan Valachovič Rastislav Belák

 predseda OZTŠČR riaditeľ súťaže

  .